Lähim koht väljaspool Eestit on Soome ning üldiselt on neil hinnad ka täiesti talutavad. Lähemalt siis Helsinkist.  Raudtejaama all asuvas kaubanduslabürindis asub Indian bazaari nimeline paik. Sealt saab üldse igasugust orientaalset tilulilu - imalmagusaid hinduistlike jumaluste pilte, netskesid, eeterlikke õlisid, hennat, ka musta henna pähe pakutavat PPD-d (must Kahli-henna), India stiilis hõlste jnejne. AGA korraliku kirvehinnaga. See on kas laisa või ajahädas või väga rikka inimese pood.   Hinna ja kvaliteedi suhe EI OLE paigas. Aga koht on neil hea ja kundesid käib palju, ju nad võivad seda endale lubada. Naljakas on, et sealsed muidu vahvad soome tädidest müüjad ei oska suurt midagi oma kauba kohta ka ütelda, kui urgitsema hakata. Kui mõlema käest eraldi küsida, nii et teine ei kuule, siis isegi hinnad on  neil korralikult erinevad…   Kõhutantsuvööd ja kostüümid ei ole kuigi kvaliteetsed ja ropult üle hinnatud.  Sealsamas ligi asub ühe aasia-päritolu mehe toidupood, kust saab nt tamarindi, väga head ja kvaliteetset teed, maiustusi ja igasugu söögipoolist. Kui kaugemale minna ei jõua, siis sealt üht-teist saab.